Pogovor:Seznam naselij v Illinoisu

message: Hja... --Andrejj 21:57, 30 oktober 2006 (CET)
replies: text: Trenutno je napisanih 11 člankov o vaseh s skupno 7144 prebivalci. Resno me zanima mnenje ustvarjalca tega seznama, kaj je mislil, ko je ta seznam skopiral z angleške wikipedije. Ali lahko pričakujemo enako podrobne sezname tudi z imeni vasi v Nigeriji, Gvatemali in Kambodži? A ni zanimivo, da na tej wikipediji brišemo članke o ljudeh, ki so sicer nekaj dosegli v življenju, pa vendar premalo za Wikipedijo, pustimo pa članek o obskurni vasi Browns, Illinois, ki ima kar 175 prebivalcev, vendar pa za njo gotovo ni slišal še noben Slovenec, verjetno niti Američan (razen onih 175 ter žlahto)? A avtor tzega seznama resno pričakuje, da bomo o teh naseljih napisali kaj več kot samo geografske koordinate in demografske podatke? Ali nismo rekli, da Wikipedija ni zbirka podatkov? -- Keber 10:22, 31 oktober 2006 (CET)
To ti je zdaj vprašanje. --Ziga 10:32, 31 oktober 2006 (CET)
Zakaj pa te ne motijo članki v slogu Dinšo, Ejersa Goro,... LP, --Klemen Kocjančič (Pog. - Talk) 12:58, 31 oktober 2006 (CET)

text: Kot prvo, za ta članka ne vem, ker ne pregledujem cele dneve Wikipedije in iščem take in drugačne članke. Kot drugo, jih prav tako ne odobravam. Kot tretje pa si navedel silno slaba primera. V prvi vasi je sedež 2200 km^2 velikega nacionalnega parka (torej za slabo desetino Slovenije), v drugi pa se je rodil zelo pomemben etioptski voditelj. Po čem so že znane tiste vasi iz Illinoisa? -- Keber 16:08, 31 oktober 2006 (CET)
Tudi vsaka slovenska vas nima kakšnega pametnega razloga (znane osebnosti, dogodki, itd.), da je na wp. Pa vendar si želim, da bi nekoč obstajali članki za VSA slovenska naselja, ker mislim, da si to kot wp sl: lahko oziroma moramo privoščiti. Illinois je seveda svetlobna leta stran, princip pa je isti. Keber, očitno si manjkal, ko smo debatirali (ne vem več kje) o tovrstnih seznamih. Debata je bila dolga, prosim poišči, da ne bomo pogrevali. Btw. morda bomo kmalu govorili o Ilinojsu, ki ga bo neumorna komisija za standardizacijo zemljepisnih imen skonvertirala v slovenščino. Vse to so samo vprašanja časa. lp., --Ziga 16:30, 31 oktober 2006 (CET)

text: Sam si želim, da imajo vsa pomembna naselja svoj članek na naši Wikipediji, ali so slovenska ali ne. Navsezadnje, Vipava je še kar rdeča. Ampak vsekakor ne odobravam, da se opisujejo (ali pa raje rečem, prepisujejo podatki iz kakega kataloga) vasi v Ilinoisu, Dakoti, Sečuanu itd., dokler pomembni slovenski kraji nimajo niti škrbine. Ker sicer ne smemo brisati niti enega članka o niti eni stvari. Potemtakem lahko napišemo članek o čemerkoli in čemurkoli. Ali res? -- Keber 16:43, 31 oktober 2006 (CET)
Zakaj torej ne greš na :en in vse take članke predlagaš za brisanje. Trenutno imamo kar nekaj člankov o slov. naseljih z manj oz. nič prebivalci. Šovinizem do drugih držav ni v skladu s WP - objektivnost. LP, --Klemen Kocjančič (Pog. - Talk) 06:49, 1 november 2006 (CET)

text: Šovinizem do drugih držav? Ne, pričakujem(o) le malo modrosti, da človek razloči pomen, ki ga ima za slovensko Wikipedijo slovenska vas z 0 prebivalci in illinojsko naselja s 300 dušami. Ampak saj je vseeno, do 2027 bodo tukaj (upam) tudi zimbabvejske vasi. --Andrejj 08:45, 1 november 2006 (CET)
Ampak to ni slovenska WP, ampak WP v slovenščini. Nobena WP ne temelji na državi, ampak na jeziku in tako je splošna, ne pa usmerjena le na eno državo. LP, --Klemen Kocjančič (Pog. - Talk) 08:52, 1 november 2006 (CET)

text: Ja in? Še vedno pričakujem(o) modrost in razločitev pomenena, ki ga ima za Wikipedijo v slovenščini slovenska vas z 0 prebivalci in illinojsko naselja s 300 dušami. --Andrejj 09:03, 1 november 2006 (CET)

text: O teh in podobnih zadevah smo malo poklepetali na Pogovor:Ackworth, Iowa. Wikipedije so sirer res orientirane po jezikih, vendar je za tem vedno en ali več narodov. Če koga veseli v SLO Wikipedijo vnesti vsa slovenska naselja v bistvu nimam nič proti. To sicer smatram za nepotrebno delo, za take preglede obstaja veliko odličnih internetnih strani, ki jih vzdržujejo uradni, plačani delavci v državnih službah. Taki seznami slovenslih naselij in podatkov o njih pa imajo EN VELIK PROBLEM  . Kdo bo skrbel za vzrdževanje teh podatkov? Ali so v prvem krogu izvoljeni župani (novi) poažurirani??? Kdo je dolžan to narediti na Wikipediji. ZA strani državne uprave se ve, kdo pa pri nas? Postali bomo neverodostojen vir! O seznamih raznih naselij po kavbojski državi pa le to: Koga v SLO zanima to?  Zakaj so samo kavbojska naselja, ni pa seznamov naselij iz Mongolije, Kazahstana, Namibije, Brazilije, .....  Kavbojski vpliv na Wikipedijo! --Janez Novak 11:54, 1 november 2006 (CET)
replies: text: : Ja, sam sem poskrbel, da so novi/stari župani navedeni/posodobljeni pri občinah (prvi krog). LP, --Klemen Kocjančič (Pog. - Talk) 12:03, 1 november 2006 (CET)

message: *Wikipedija:Predlogi za brisanje/Seznam mest v Indiani
thread_title:  Glej tudi